વિવિધ પ્રકારની મોડસ ઓપરેન્ડી વાપરીને કંડલા પોર્ટ પર આયાત થતા ઓઈલની તસ્કરી કરવાના એક બાદ એક પ્રયાસો સામે આવી રહ્યા છે. બેફામ બનેલા તસ્કરોએ મોડી રાત્રે સ્ટોરેજ ટેંક સુધી પહોંચી તેમાંથીજ તેલ ચોરી લેવાનો પ્રયાસ કર્યાની ઘટના બનવા પામી હતી. પરંતુ કંપનીના લોકો જાગી જતા બન્ને શખસો છુ થઈ ગયા હતા. બન્નેના નામ સાથે કંડલા મરીન પોલીસ મથકે ટૅંક ધરાવતી પેઢીના મેનેજરે ફરિયાદ દાખલ કરી હતી.